projecte-aina/catalan_government_crawling huggingface dataset:
En la presentació del llibre "Cata...
Catalunya vista per la premsa internacional" del president Puigdemont assegura que hem de ser "suaus en les formes i ferms en els continguts" per situar Catalunya al món
El president de Convergència Democràtica de Catalunya, Artur Mas, ha assegurat aquest vespre que si els catalans "som decidits en l'objectiu, dialogants en l'actitud i democràtics en l'exercici, com el 9N, tindrem molt de guanyat al món".
El president Mas ho ha afirmat a la presentació del llibre "Cata...Què?
Catalunya vista per la premsa internacional", presentat aquest vespre a la Biblioteca Jaume Fuster, i ha assenyalat que la combinació de la tasca de les institucions i les mobilitzacions ha estat una combinació d'èxit per situar Catalunya al món".
El llibre va ser escrit inicialment pel president Carles Puigdemont i ha estat completat pel periodista Carles Ribera.
Artur Mas ha recordat que "a partir dels Jocs Olímpics, es va aconseguir situar Barcelona al mapa del món, fent que cada vegada fos més visitada, més fotografiada i més imitada".
I ha afegit que "a partir del 2012 hi ha hagut una gran eclosió de la visibilitat de Catalunya al món, reconeguda com a subjecte polític".
En acabar el seu discurs, Artur Mas ha convidat els assistents a explicar Catalunya al món, aïllant el concepte "nacionalista perquè es relaciona amb altres moviments polítics que res tenen a veure amb nosaltres" i a fer-ho també amb "l'argument que ho fem pels diners".
El president de la Generalitat, Carles Puigdemont, és "la clara mostra de la diplomàcia civil i de la diplomàcia cultural".
I ha concretat que "els corresponsals estrangers que van venir a cobrir els Jocs Olímpics també es fan ressò de la campanya Freedom for Catalonia" i ha recordat la doble pàgina de la revista Time amb el titular "Benvinguts to the Catalan games".
El president Mas va assistir ahir al vespre a la presentació del Barcelona Media College i els nous cursos que posarà a disposició per als professionals del disseny gràfic i per als estudiants de l'Escola Antoni Algueró de Sant Just Desvern.
Mas va assegurar que com a país "hem de seguir apostant per la Formació Professional Dual com ho fan Alemanya, Àustria o Suïssa que tenen una base industrial innovadora".
El president Mas ha participat a la presentació del Barcelona Media College i ha analitzat la importància que té i que tindrà l'economia digital en els propers anys.
Per això ha emplaçat els empresaris del Gremi de la Indústria i la Comunicació Gràfica de Catalunya, els docents i els estudiants a "afrontar aquest repte perquè amb les previsions de la Comissió Europea damunt la taula tenim una oportunitat".
El president de Convergència ha radiografiat els darrers informes i previsions de la Comissió Europea i ha recordat que "amb l'horitzó 2020 està previst que facin 825.000 llocs de treball relacionats amb el món de les tecnologies de la informació i la comunicació" (TIC) i que "el 90% de les professions de la Unió Europea requeriran un coneixement més profund de les noves tecnologies".
En aquest sentit, Artur Mas ha assenyalat que per aprofitar aquesta oportunitat i fer-ho des de tots els àmbits " el públic i el privat". "
Catalunya no pot perdre l'actiu de col·laboració entre l'àmbit públic i el privat", ha afirmat tot recordant que l'Escola Antoni Algueró és iniciativa del Gremi però que a la vegada col·labora amb la Generalitat de Catalunya.
En la presentació dels cursos del Barcelona Media College de l'Escola Antoni Algueró de Sant Just Desvern alerta que "Catalunya no pot perdre l'actiu de la col•laboració entre l'àmbit públic i el privat"
El president de Convergència i president de la Generalitat (2010-2016), Artur Mas, ha lamentat profundament la mort de la diputada de Junts pel Sí, expresidenta d'Òmnium Cultural i activista política i social Muriel Casals i Couturier.
"Concentrava totes les virtuts del procés sobiranista i cap de les seves misèries: de tots nosaltres era la millor", ha assenyalat: "El procés sense la seva figura no s'entendria, perquè ella en resumia totes les virtuts i cap de les seves misèries".
"L'impacte per la seva pèrdua és molt gran", ha constatat Mas.
En aquest sentit, Artur Mas l'ha definida com una persona "intel·ligent, noble i ferma en les seves conviccions.
En moments clau el seu testimoni i ajut va ser imprescindible perquè hi haguessin acords i no desacords".
"Era tota energia positiva, en moments de desorientació va ser decisiva per tornar al camí", ha recordat, "la seva noblesa i determinació van ser decisives, no parlava alt però sempre parlava clar, tenia caràcter".
Nascuda a Avinyó (França) el 1945, Casals havia tingut una trajectòria compromesa en la política catalana, entenent Catalunya com a país i apostant decididament pel seu progrés econòmic, social i cultural.
Va formar part del PSUC, més endavant d'ICV i actualment, després de les eleccions del 27 de setembre, era diputada del grup parlamentari de Junts pel Sí i presidenta de la Comissió d'Estudi del Procés Constituent.
El president Mas ha demanat que "el record més gran que hem d'agafar d'ella i el millor homenatge és que segueixi sent un exemple, perquè les grans petjades que deixa continuïn i no s'esborrin".
"La Muriel Casals, i també la Carme Forcadell, amb les entitats que dirigien, van ajudar més que ningú a que partits i institucions es posessin al costat de la gent que s'havia mobilitzat", ha conclòs.
Muriel Casals era Doctora en Economia i professora emèrita d'Economia i Història de la Universitat Autònoma de Barcelona, universitat de la qual en va ser vicerrectora.
Va ser membre de la Corporació Catalana de Ràdio i Televisió, del Consell Català del Moviment Europeu i de la junta de l'Ateneu Barcelonès.
L'empresa pública Sistema d'Emergències Mèdiques, SA (d'ara en endavant, SEM), s'ha compromès a fer accessible el seu lloc web de conformitat amb el Reial Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic (en endavant, Reial Decret 1112/2018, de 7 de setembre).
La present declaració d'accessibilitat s'aplica al web corporatiu del SEM.
Aquest lloc web és parcialment conforme amb el Reial Decret 1112/2018, de 7 de setembre a causa de les excepcions i/o la manca de conformitat dels aspectes que s'indiquen a continuació.
La present declaració va ser preparada el 29 de setembre de 2020.
El mètode utilitzat per preparar la declaració ha estat una autoavaluació d'accessibilitat.
Darrera revisió de la declaració: 29 de setembre de 2020
Si un cop realitzada una sol·licitud d'informació accessible o queixa, aquesta ha estat desestimada, no estàs d'acord amb la decisió adoptada o la resposta no compleix amb els requisits de l'article 12.5 del RD 1112/2018, pots iniciar una reclamació per:
En aquest cercador podeu trobar tots els convenis de col·laboració que el SEM ha signat amb altres organismes i entitats des de 2011 fins a l'actualitat.
Conveni de col·laboració entre el SEM i l'Ajuntament de Montgat per a l'assessorament en el disseny i en la implementació del projecte per facilitar l'accés públic a la desfibril·lació.
Conveni de col·laboració entre el SEM i el Departament d'Interior per al repartiment de les despeses derivades de la utilització comuna de l'edifici 112 Reus durant l'exercici 2019.
Conveni de col·laboració entre el SEM i el Departament d'Interior per al suport mutu i la coordinació en les actuacions del personal del SEM i del cos de Bombers de la Generalitat davant de situacions d'emergència i en les tasques de rescat.
Acord de pròrroga per al 2019 del conveni de col·laboració entre el SEM i el Centre d'Atenció i Gestió de Trucades d'Urgència 112 Catalunya per a la ubicació temporal del Servei d'Atenció de Trucades d'Urgència 112 a la seu del SEM a l'Hospitalet de Llobregat.
La por, la preocupació o la tristor són emocions normals davant la situació d'alerta sanitària que estem vivint.
És important que estiguis atent a la teva salut emocional i que et cuidis.
Perquè sabem que el confinament pot generar pensaments i emocions negatives, hem desenvolupat una aplicació per donar-te suport durant aquest període difícil.
Es tracta d'una aplicació web, a la qual hi pots accedir tant des del teu dispositiu portàtil (telèfon, tauleta,...) com des de l'ordinador.
Podràs fer una avaluació de la teva salut mental, disposar d'eines per gestionar els símptomes de malestar, accedir a recursos professionals de salut mental i rebre indicacions i consells sobre què cal fer en cada situació.
L'aplicació et proporciona un seguit de preguntes que t'ajudaran a millorar el teu estat d'ànim i, en el cas que fos necessari, se't facilitarà l'atenció amb un professional.
Hi pots accedir a través d'aquest enllaç: GestioEmocional.cat.
Un cop a dins, se t'avalua el teu estat emocional.
Has de pensar que la por, l'angoixa, la preocupació o la tristor són emocions normals davant la situació d'alerta sanitària que estem vivint a dia d'avui.
L'eina estudiarà i determinarà quines són les teves necessitats.
La situació és completament anòmala per a tots nosaltres.
Els canvis d'ànim en poden ser una resposta.
Poder-ne ser conscient és una oportunitat.
Durant el desconfinament, cal aplicar mesures d'higiene i seguretat per evitar un rebrot.
Amb l'inici de la fase 2 del procés de desconfinament progressiu, es pot anar a la platja per banyar-se i prendre el sol.
Per gaudir-ne amb seguretat, cal aplicar algunes mesures de prevenció:
- Informa't de si la platja on vols anar té limitacions d'accés, aparcament o permanència.
- Prioritza l'accés a platges vigilades, però en horaris o zones de menor afluència.
- Limita les hores de permanència per reduir possibles aglomeracions.
- Respecta la distància de seguretat de, al menys, dos metres, amb altres banyistes, tant a l'aigua com a la sorra, i entre els objectes personals, com ara tovalloles, gandules i para-sols.
Aquesta distància no és necessària entre persones convivents.
- Pots fer ús de les dutxes i els rentapeus a l'aire lliure.
- Si has d'anar al lavabo, fes-ho individualment, excepte en el cas de persones que necessitin assistència.
- Renta't les mans amb freqüència.
- Evita compartir menjar i estris de bany.
- Segueix les indicacions dels responsables dels establiments de lloguer de motos aquàtiques, pedals d'aigua i altres instal·lacions autoritzades.
- Recorda que no poden anar a la platja ni fer ús de les instal·lacions les persones que presentin símptomes o estiguin en aïllament domiciliari degut a un diagnòstic per COVID-19, o que es trobin en període de quarantena domiciliària per haver tingut contacte estret amb alguna persona amb símptomes o diagnosticada de COVID-19.
Accés al 061/Salut Respon per a persones sordes
El 061/Salut Respon disposa d'una unitat d'intèrprets de la llengua de signes.
Aquest servei s'adreça tant a la ciutadania com als professionals de la salut, per donar resposta a les possibles dificultats que sorgeixin quan atenguin persones sordes.
La posada en marxa del projecte de traducció de la llengua de signes s'emmarca en l'estratègia global del 061/Salut Respon de fer l'atenció sanitària més accessible per a tots els col·lectius de persones amb discapacitat.
El servei de traducció funciona les 24 hores, els 365 dies de l'any.
El servei s'emmarca en l'estratègia global del 061/Salut Respon de fer l'atenció sanitària més accessible per a tots els col·lectius de persones amb discapacitat
Actualment, les persones sordes que vulgueu accedir al 061/Salut Respon necessiteu dues aplicacions mòbils.
En primer lloc, us heu de descarregar i instal·lar l'aplicació Telegram, una app de missatgeria instantània.
Per tal que l'apliació sigui operativa, cal permetre l'accés al micròfon i a la càmera.
A més a més, haureu d'introduir les vostres dades.
En segon lloc, cal que us descarregueu l'aplicació Lifesize, una app que permet fer videotrucades.
En aquest cas, no cal introduir-hi cap codi, però sí que heu de donar els permisos adients perquè l'aplicació sigui operativa.
En tercer lloc, heu d'iniciar una conversa amb l'usuari 061CatSalut Respon de Telegram.
En el moment en què hi contacteu, heu d'informar del que us passa i l'intèrpret enviarà un enllaç per començar la videotrucada.
En aquesta pàgina hi trobareu els vídeos amb consells de gestió de les emocions dels psicòlegs del SEM; les mesures de prevenció que cal prendre a la CECOS; l'entrevista al Dr.
Antoni Trilla, Cap de Medicina Preventiva de l'Hospital Clínic, per als professionals assistencials al territori; una altra entrevista també amb el Dr.
Trilla, adreçada als professionals de la CECOS, les instruccions tant per posar-vos i treure-us la bata amb seguretat com per netejar la unitat.
L'Aura, en Xavi, en José Ramón, l'Óscar i l'Anna destaquen els aspectes positius que han extret de la situació d'alerta sanitària.
Aquesta és la pregunta que responen l'Aura, en José Ramón, en Xavi, l'Óscar i l'Anna explicant com han viscut la pandèmia des de la seva experiència personal.
L'Aura, en Xavi, en José Ramón, l'Óscar i l'Anna ens expliquen com han viscut la crisi de la Covid-19 en el seu lloc de treball
Mireia Ortínez, psicòloga del SEM, ens explica 3 exercicis que podem fer per desactivar-nos després d'un servei
Mariona Vilaclara, psicòloga del SEM a la Catalunya Central, ens explica com ens podem comunicar amb els pacients i familiars en temps de Covid-19
En Jep Soler, psicòleg del SEM a Girona, ens explica com podem comunicar la mort d'un pacient a un familiar.
Sonia Gálvez, psicòloga del SEM a Terres de l'Ebre, explica com desactivar-se després d'un servei difícil
Anna Salazar, coordinadora de psicòlegs de Lleida, ens explica com podem gestionar la frustració en la situació en què vivim.
Mariona Vilaclara, psicòloga del SEM, ens dona punts claus per gestionar la por en aquesta època
Begoña Odriozola, psicòloga del SEM ens dona a conèixer diversos punts claus per tenir cura de nosaltres mateixos
Protocol perquè el personal del SEM es posi correctament la bata.
Protocol perquè el personal del SEM es tregui correctament la bata.
El gerent del SEM és la persona encarregada d'administrar i regir l'activitat pròpia de l'organització, gestionar els recursos humans, econòmics i patrimonials, així com la contractació, aprovar els convenis amb entitats públiques i privades, i representar la societat davant de qualsevol persona física o jurídica.
Els òrgans de govern del SEM són la Junta Genera d'Accionistes, que és l'òrgan suprem de decisió i govern, i el Consell d'Administració, que és l'òrgan de gestió i administració.
La identitat corporativa és fonamental en la configuració del prestigi d'una institució, ja que contribueix decisivament a definir-ne el caràcter i l'estil, i a projectar-la enfora.
La identificació visual és un dels elements bàsics de la identitat corporativa, del conjunt d'elements que singularitzen una institució i la identifiquen davant de la ciutadania i de les altres institucions públiques i privades.
El Programa d'identificació visual (PIV) és el manual que conté les normes gràfiques de senyalització i identificació visual de la Generalitat de Catalunya.
Per això, l'Administració de la Generalitat aplica el Programa d'identificació visual en el procés de realització de qualsevol disseny o redisseny.
La nostra missió és la prestació de serveis sanitaris per tal de donar resposta a les situacions d'urgència i emergència prehospitalària, així com donar informació i consell sanitari, tant en situacions ordinàries com extraordinàries.
La nostra aspiració és, en el marc del Departament de Salut, prestar un servei d'informació, orientació i atenció sanitària, pròxim, proactiu, excel·lent i eficient, que obtingui la satisfacció de les persones que viuen i visiten Catalunya.
Les nostres funcions són les següents:
Aquest estiu, al risc de patir els efectes perjudicials de la calor, s'hi suma el de contagi de la COVID-19.
La pujada de temperatures pot posar en risc la salut i agreujar una malaltia crònica o provocar un cop de calor o deshidratació, si no es prenen mesures per fer-hi front.
En paral·lel, el coronavirus SARS CoV-2 continua circulant i cal seguir mantenint precaucions per evitar un rebrot.
Consells per reduir el risc de contagi de la COVID-19:
Recorda que l'ús és obligatori per a totes les persones de sis anys en endavant, en qualsevol espai públic, interior o exterior, i independentment del manteniment de la distància física interpersonal de seguretat.
Procura mantenir-les netes durant tot el dia, especialment després de tocar superfícies o manipular objectes que altres persones poden tocar o manipular, com ara manetes de portes i expositors, baranes d'escales públiques, barreres del trastorn públic, pantalles, teclats per al pagament, botons dels ascensors, diners, etc.
- Respecta la distància de seguretat.
És important que et mantinguis a 1,5 metres de distància de totes aquelles persones amb qui no convius, encara que siguin familiars o amics, i que evitis espais concorreguts on es puguin produir aglomeracions.
- No comparteixis estris, beguda ni menjar.
Diversos estudis científics demostren que el coronavirus SARS-CoV-2 es pot arribar a mantenir durant un temps en la superfície de determinats objectes.
Per això, cal evitar situacions com ara beure del mateix got que una altra persona amb qui no convius o compartir una tapa o qualsevol altre plat.
L'aigua és la millor beguda i, quan fa calor, és fonamental per compensar el líquid que perd el cos en forma de suor.
Cal beure'n sovint, encara que no es tingui set, especialment en el cas dels infants i les persones grans.
El sol no és perjudicial en si mateix, però abusar-ne comporta riscos.
Per evitar-los, convé que triïs un filtre solar adequat, l'apliquis correctament, i evitis tant una exposició prolongada com les hores de màxima intensitat.
Mulla't sovint, vesteix roba lleugera, àmplia i de colors clars i evita els àpats molt calents o greixosos.
També és important que aprenguis a identificar els símptomes d'un cop de calor i a actuar en cas que es produeixi.
Fes ús del ventilador o l'aire condicionat i aprofita persianes, cortines i tendals per mantenir la llar fresca i aïllar-la de la calor exterior.
I si tens qualsevol dubte, et trobes malament o tens símptomes de la COVID-19, truca al 061 /Salut Respon, disponible les 24 hores els 365 dies de l'any.
Saps quin risc de contagi tenen les activitats diàries, com ara anar a comprar, fer esport o sortir a sopar amb els amics?
Cada activitat que fem en societat comporta un nivell d'exposició al contagi de la COVID-19.
Hem fet una aproximació per ajudar-te a avaluar-la tenint en compte alguns factors clau:
Per tot això, et recomanem que exigeixis que es compleixin les mesures de seguretat a tots els entorns on et mous.
No és el mateix un acte públic amb distància i mascaretes que un on això no es respecta.
I, com sempre: renta't les mans sovint i limita els contactes socials als membres del teu grup estable.
Els nostres valors són l'honestedat, el respecte, la professionalitat, l'accessibilitat, la transparència, l'eficàcia, la qualitat i el compromís, garantint un nivell d'accés públic universal i eficient als serveis qualificats de salut, valors orientats cap a una organització:
Aquest document té com a finalitat concretar el nostre conjunt de valors i compromisos en relació amb la transparència i el bon govern, marcar les bases i pautes de conducta essencials que sustenten de forma eficaç la presa de decisions i alhora fixar els criteris de bones pràctiques dels nostres membres de govern i dels nostres professionals.
Aquest codi ha de ser una eina útil en l'aplicació dels valors i la missió del SEM per part de tots els professionals que hi formen part i ha de constituir un element de referència en la seva pràctica laboral així com en les relacions amb pacients, usuaris i proveïdors.
Els eixos principals de la nostre política de qualitat són:
Els compromisos principals d'aquesta política són:
Aquesta política es complementa amb els objectius de gestió de riscos establerts anualment.
El SEM, com a referent en urgències i emergències extrahospitalàries a Catalunya, aposta per al coneixement dins i fora de l'organització.
La formació continuada és un pilar bàsic per aconseguir que el personal del SEM mantingui les seves capacitats i assoleixi l'excel·lència en la seva tasca professional.
Al llarg de l'any d'organitzen diverses accions formatives per a tots els perfils laborals.
En aquest sentit, destaquen les sessions relacionades amb la principal activitat del SEM, l'assistencial, bona part de les quals corresponen a sessions clíniques d'actualització.
Alguns dels temes que centren les accions formatives són el suport vital avançat, l'assistència immediata a víctimes d'accidents de trànsit, la conducció segura, l'atenció al part i les emergències obstètriques, les urgències en pediatria i la simulació en emergències de la via aèria i la respiració.
El SEM ofereix formació externa a les empreses i institucions que precisen estar preparades davant possibles situacions d'emergència.
Per desenvolupar l'oferta formativa, compta amb un equip de formadors experts i amb les aules i el material didàctic necessari.
Els cursos s'adapten a les necessitats de l'empresa sol·licitant.
Els cursos del SEM s'adrecen, fonamentalment, a personal sanitari i no sanitari que hagi d'utilitzar els Desfibril·ladors Externs Automàtics (DEA).
Els DEA són aparells segurs i efectius que permeten realitzar una descàrrega elèctrica sobre el cor d'una persona en aturada cardiorespiratòria (és el que es coneix com desfibril·lar) minuts abans que arribi l'ajut professional.
Per llei, els centres o instal·lacions on es desenvolupen activitats esportives, docents, sanitàries, residencials i altres, i que compleixin determinades característiques (per raó del volum o aforament de persones esperat) han de disposar d'un DEA.
Tot i que la formació no és imprescindible per poder utilitzar-lo, es recomana que les persones responsables es formin per adquirir més capacitats.
Com sol·licitar formació en l'ús dels DEA
Podeu sol·licitar pressupost mitjançant el formulari de contacte, accessible des del bàner ubicat al lateral dret d'aquest contingut, o bé enviant un correu electrònic a [EMAIL]
Com sol·licitar la connexió d'un DEA amb el SEM
D'altra banda, per a l'òptim funcionament i rendiment d'aquests aparells, és imprescindible que estiguin connectats amb el SEM.
Per demanar la connexió directa i automàtica, envieu un mail a [EMAIL]
Recordeu que el SEM no realitza formació a nivell individual.
Únicament té oferta formativa per a empreses, entitats i col·lectius.
La nostra cartera de serveis s'estructura en tres grans àmbits d'actuació:
Atenció a les emergències extrahospitalàries
Atenció sanitària no presencial: informació i consell de salut
Trasllat de persones malaltes o accidentades que, per impossibilitat física o altres causes exclusivament clíniques, no es poden desplaçar amb transport ordinari per rebre assistència sanitària.